છેલ્લાં બે રવિવાર પુણા, આંજણા, પંડોળ, કતારગામ, ભટાર, તથા વરાછામાં એમ્બ્રોઇડરીના કારીગર યુનિયન દ્વારા તોડફોડ કરી યુનિટો બંધ કરાવાયા હતા. પાછલા અઠવાડિયા દરમ્યાન પોલીસ કમિશનરની આગેવાનીમાં મળેલી મીટિંગમાં કારીગર યુનિયન દ્વારા શાંતિ જાળવવાની બાંહેધરી અપાઇ હતી. જેનું પાલન કરતાં રવિવારે તા.16મી સપ્ટેમ્બરના રોજ પાંડેસરાની કૈલાસનગર, ભટાર અને પુણાની ભવાની ઇન્ડસ્ટ્રીના 50 ટકા કારીગરો દ્વારા રજા પાડતાં ત્યાંના કેટલાંક યુનિટ્સ બંધ રાખવાની નોબત આવી હતી.